tomron87/hebrew-wikipedia-sentences-corpus huggingface dataset:
במאמצו להגן על בני האדם, אופטימוס פריים נהרג.
חקר הסמלים העתיקים בעזרתו של רובוטריק קדום בשם ג'טפייר מוביל את בני האדם לגילויו של מטריקס המנהיגות.
אותו מטריקס - אם יוכנס לתוך מכשיר חייזרי שנותר חבוי במשך עידנים בפירמידה במצרים - יעניק לשקרניקים כוח עצום להשמיד את השמש.
באמצעו של קרב בין הרובוטריקים לשקרניקים, פריים מוחזר לחיים בעזרת מטריקס המנהיגות, אך "הנופל" משיג את ידו על המטריקס ומפעיל את המכונה.
ג'טפייר מקריב את חייו כדי שאופטימוס ישתמש בחלקיו ויעצים את כוחו.
בעזרת כוח זה, פריים הורג את הנופל, משמיד את המכונה ופוצע אנושות את מגהטרון, שנמלט עם כוחותיו.
ביוני 2011 יצא לאקרנים הסרט השלישי, "רובוטריקים 3: אפלת הירח", והוא מתרחש כשלוש שנים לאחר הסרט הקודם.
בזמן המלחמה בסייברטרון, מנהיג הרובוטריקים סנטינל פריים מנסה לשלוח את ספינתם "התיבה" אל מחוץ לכוכב, ובתוכה הטכנולוגיה שתעזור להציל את בני מינם מכיליון.
אולם, "התיבה" מתרסקת על ירח כדור הארץ בשנת 1961, מה שמוביל את נשיא ארצות הברית דאז ג'ון פיצג'רלד קנדי להבטיח לשלוח אדם לירח.
וכך, נחיתת אפולו 11 על הירח הייתה למעשה כדי לחקור את אותה חללית.
הרובוטריקים לומדים על "התיבה" ועל סנטינל פריים.
הם מחזירים אותו לכדור הארץ ומחיים אותו מחדש בעזרת מטריקס המנהיגות.
אופטימוס פריים משכנע את מנהיגי העולם שעליהם להגן על סנטינל פריים ועל עמודי התמיכה העצומים שלו, שנועדו להעביר חומר דרך מרחב זמן, אך סנטינל פריים בוגד בהם וכורת ברית עם השקרניקים.
הוא הורג את איירון הייד (עור פלדה בתרגום בעברית) ומגלה שערך עסקה עם השקרניקים כדי להחזיר חזרה את סייברטרון.
מנהיגי העולם מחליטים בעצתם של השקרניקים לשלוח את הרובוטריקים הרחק מכדור הארץ כדי להימנע ממלחמה.
אולם, השקרניקים מיירטים את החללית מהשמיים ומאמינים שהרגו את הרובוטריקים.
סנטינל פריים מפעיל את עמודי התמיכה ומתחיל את הפיכתו של כדור הארץ לסייברטרון, במחיר חייהם של בני האדם וניצול משאבי כדור הארץ.
השקרניקים מטילים מצור על שיקגו, אך הרובוטריקים מופיעים לאחר שביימו את מותם ונאבקים באויביהם הוותיקים בקרב אחרון על גורלו של כדור הארץ.
ביוני 2014 יצא הרביעי בסדרת הסרטים, "רובוטריקים 4: עידן ההכחדה".
כחמש שנים לאחר הקרב ההרסני בשיקגו, הגזע האנושי לא סומך יותר על הרובוטריקים.
יחידת מבצעים מיוחדים נשלחת כדי להשמיד את הרובוטריקים הנותרים.
עובד לצידם צייד הראשים הסייברטרוני לוקדאון, שנשלח על ידי יוצר הרובוטריקים.
הוא מבטיח להם מתקן שמשנה חומר אורגני לסייברטרוני בתמורה ללכידתו בחיים של אופטימוס פריים.
כתוצאה מכך, הרובוטריקים ששרדו נכנסים למסתור.
מכונאי וממציא בשם ייגר ייד מגלה את פריים, שניזוק קשה, ועוזר לו במקום לדווח עליו.
הממשלה ולוקדאון מאתרים את מיקומם ומאלצים אותם לברוח.
פריים שולח שדר לכל הרובוטריקים השורדים, ביניהם באמבלבי, האונד (כלב צייד בתרגום בעברית), דריפט וקרוסאיירס כדי להשמיד את לוקדאון ואת המבצע לחיסולם, להעניק לבני האדם את החופש שלהם בחזרה ולנקום את מות חבריהם.
בינתיים, חברת הטכנולוגיה KSI בונה רובוטים משני צורה משלה בעזרת סייבר-חומר מגופותיהם של רובוטריקים ושקרניקים מתים במאמץ לבנות צבא של רובוטים שנשלטים בידי בני האדם.
אולם ללא ידיעתם, גופו של האבטיפוס גלבטרון נשלט בידי מוחו של מגהטרון, שעדיין חי.
הרובוטריקים רודפים אחרי אויביהם להונג קונג ומצטרפים לדינוטריקים האימתניים והאגדתיים כדי להשמיד את צבא הסייבר-חומר.
לבסוף, אופטימוס עוזב את הכוכב בחיפוש אחרי יוצרי הרובוטריקים, וגלבטרון מתברר כחי ונשבע לנקום בפריים על "מותו".
ביוני 2017 יצא החמישי בסדרת הסרטים, "רובוטריקים: האביר האחרון".
בדצמבר 2018 יצא סרט פריקוול לסדרת הסרטים בשם "באמבלבי".
ב-9 ביוני 2023 יצא לאקרנים הסרט "רובוטריקים: עליית החיות".
סדרת אנימציה בהפקת קרטון נטוורק שודרה בתחילת 2008, והיא מתרחשת בדטרויט בשנת 2050, היכן שרובוטים ובני אדם חיים זה לצד זה.
הרובוטריקים הגיעו לכדור הארץ כדי לשמש כגיבורי-על ולהילחם נגד בני אדם רעים, כאשר השקרניקים משחקים תפקיד משני עד להופעתו של מגהטרון.
הדמויות הראשיות כוללות את הרובוטריקים אופטימוס פריים, באמבלבי, בולקהד, פראול וראטצ'ט, והשקרניקים מגהטרון, סטארסקרים, בליצווינג, לונגנוט ובלאק-אראכניה.
מספר דמויות שהופיעו בסדרת האנימציה המקורית וכן בסרט האנימציה הופיעו בהופעת אורח.
סדרה באנימציית CGI שודרה ברשת Hub Network מנובמבר 2010 ועד ליולי 2013 וקצרה תשבחות בשל האנימציה והכתיבה שבה.
היא זכתה למספר פרסי אמי לשידורי יום, לראשונה מאז "מלחמות החיות" משנת 1997, בקטגוריית הישגים פורצי דרך באנימציה, וכן למספר מועמדויות לעבודת הדיבוב (פיטר קאלן), הבימוי, הפסקול ועריכת קול).
הסדרה מתרחשת בתקופת הזמן שלאחר הנובלות הגרפיות ומשחקי המחשב וקדמה לה מיני סדרה בת חמישה חלקים בשם "עליית האפלה".
בעונה הראשונה של הסדרה, מגהטרון חוזר מגלות ארוכת שנים והוא נושא עמו אנרג'ון אפל, שמסוגל להחיות לוחמים רובוטיים מתים כזומבים חסרי בינה.
בניסיון להעביר את צבא הלוחמים המתים בגשר חלל בין סייברטרון לכדור הארץ, מגהטרון נחשב למת וסגנו סטארסקרים הבוגדני נוטל את המנהיגות על השקרניקים.
בהמשך, הרובוטריקים נאלצים לכרות ברית עם השקרניקים כאשר עולה איום חדש משותף שנודע כיוניקרון.
בעונה השנייה מתגלים מספר ממצאים עתיקים וכלי נשק סייברטרונים שקבורים בכדור הארץ, והרובוטריקים והשקרניקים נלחמים ביניהם כדי להשיג אותם.
בין אותם ממצאים נמנים ארבעת מפתחות אומגה, שמסוגלים להפוך חזרה את סייברטרון לבר-מחייה.
בעונה שלישית, שנקראה "רובוטריקים פריים: ציידי החיות", השקרניקים מוצאים מספר מאובנים של הפראניקים, ומתכוונים לשבט אותם כדי ליצור צבא שיכבוש את האנושות.
קצוות העלילה הפתוחים שנותרו בסוף העונה השלישית נפתרו בסרט אנימציה שנעשה על הסדרה ונקרא "רובוטריקים פריים: עלייתם של הפראניקים" (Transformers Prime: Predacons Rising)
לאורך עונותיה של הסדרה מופיעות דמויותיהם של אופטימוס פריים, באמבלבי, בולקהד, ארסי, ראטצ'ט, אולטרה מגנוס, וילג'ק וסמוק-סקרין (מסך עשן בתרגום בעברית).
בצד השקרניקים מופיעים מגהטרון, סטארסקרים, סאונד-וייב, נוקאאוט, ברייקדאון, אייראכניד, שוק-וייב, דרדווינג ואחיו סקיי-קווייק, החרקניקים והפראניקים בראשות פרדקינג.
הופעות האורח כללו את יוניקרון, פרימוס, אלפא טריון.
רובוטריקים: מלחמות פריים - הטרילוגיה (2018-2016)
ארבעה עשורים לאחר המלחמה הגדולה בין הרובוטריקים לשקרניקים על כדור הארץ, שני הפלגים חזרו לסייברטרון, ואופטימוס פריים הביס את מגהטרון בדו-קרב אחרון.
בכך הוא הביא לסיום המלחמה ולהקמתה של מועצת העולמות בראשותם של רודימוס פריים, סטארסקרים וגבירת הלהבה, השולטים בסייברטרון ובכוכב קמינוס באמצעות שלום שברירי ביניהם.
אולם, עלייתם של הקומביינרים מביא לחורבן והרס בקמינוס וגורם לווינדבלייד - הדוברת בשם הטיטאנים - לצאת למסע נקמה.
בינתיים, הקומביינר ויקטוריון יוצא למסע משלו בחיפוש אחר אניגמת הקומבינציה.
עם סיום מלחמת הקומביינרים, הטיטאנים נעורים משנתם וטריפטיקון מתחיל לזרוע הרס בסייברטרון.
כדי להביסו, ווינדבלייד אוספת קבוצה של רובוטריקים ושקרניקים כדי שיקימו לתחייה בן ברית עתיק-יומין.
רובוטריקים: המלחמה על סייברטרון - הטרילוגיה (2020)
סדרה בתלת־ממד שהחלה בשידור ברשת Netflix ב-30 ביולי 2020. שלושת חלקי הטרילוגיה מביאים את סיפור מקורה של המלחמה הגדולה בין הרובוטריקים לשקרניקים על סייברטרון, החיפוש אחר האולספארק שמביאם לכדור הארץ ושיתוף פעולה בין-ממדי בין הרובוטריקים, השקרניקים וצאצאיהם המקסימלים והפראניקים (מהמשכיות "מלחמות החיות").
רובוטריקים היא סדרת קומיקס אמריקנית המתפרסמת על ידי חברת ההוצאה לאור IDW Publishing ועוסקת בדמויות הזיכיון רובוטריקים.
לאחר שחברת Dreamwave Productions פשטה את הרגל ב-4 בינואר 2005, חברת IDW Publishing קנתה את זכויות הקומיקס במטרה לאתחלו מחדש, ולשם כך שכרה את סיימון פורמן, כותב הקומיקס המקורי מבית מארוול קומיקס.
סדרת הקומיקס עצמה החלה בינואר 2006, לאחר פרסום חוברת הקדמה באוקטובר 2005.
כאשר חברת Dreamwave Productions פשטה את הרגל בינואר 2005, היא ביטלה את פרסום חוברותיה השונות, אפילו כשאלה היו באמצעו של סיפור עלילתי.
עוד לפני רכישת הזכויות לפרסום הקומיקס, נפגש העורך הראשי של חברת IDW Publishing כריס ריאל עם סיימון פורמן ושכר אותו לכתוב את הקומיקס המחודש.
ב-19 במאי 2005 הודיעה חברת IDW Publishing על רכישת זכויות לפרסום הקומיקס של רובוטריקים.
החברה הודיעה כי באוקטובר 2005 תצא חוברת מס' 0 שתהווה הקדמה לסדרת הקומיקס, וכי סדרת הקומיקס עצמה תחל בינואר 2006 עם קשת הסיפור "רובוטריקים: הסתננות".
המאייר אי.ג'יי סו נבחר לאייר את הקומיקס, וניתנה לו יד חופשית לעיצוב מחדש של דמויות הרובוטריקים.
כאשר פורסמה חוברת ההקדמה, היא נמכרה בלמעלה מ-100,000 עותקים, הדבר הציב בפני חברת ההוצאה לאור שיא חדש.
עם פרסומה של קשת הסיפור "רובוטריקים: הסתננות" (Transformers: Infiltration) זכתה זו לביקורות מעורבות.
לאחר מכן, הודיעה החברה כי ביולי של אותה שנה היא תוציא קשת סיפור נוספת, "רובוטריקים: מביא הסערה" (Transformers: Stormbringer).
בנובמבר של אותה שנה החל פרסום של קשת סיפור בשם "רובוטריקים: ההסלמה" (Transformers: Escalation), אשר היוותה המשך ישיר ל"רובוטריקים: הסתננות", ושמה במרכז העלילה את אופטימוס פריים ומגהטרון ודמויות נוספות אשר נחשפו במיני-סדרה "רובוטריקים: הזרקור".
בספטמבר 2006, במקביל לפרסום קשת הסיפור "רובוטריקים: הסתננות", החל פרסום מיני-סדרה בשם "רובוטריקים: הזרקור".
זו הייתה בעלת חמש חוברות, כל חוברת הציגה דמות שונה של סדרת הקומיקס וסיפרה את הרקע שלה.
רובוט צבאי הוא רובוט אוטונומי או מופעל מרחוק לשימוש צבאי.
רובוטים צבאיים היו קיימים כבר במלחמת העולם השנייה והמלחמה הקרה שם נעשה שימוש בגלית מוקש עוקב הגרמני והטלטנק הסובייטי.
על אף שהשימוש ברובוטים במלחמה הוא בדרך כלל נושא המוזכר במדע בדיוני, מתבצע מחקר נרחב על מנת שישמשו כאמצעי עתידי ללחימה.
כבר היום מספר רובוטים צבאיים נמצאים בשימוש בצבאות שונים בעולם.
יש המאמינים שעתיד הלוחמה המודרנית יהיה על ידי שימוש במערכות נשק אוטומטיות.
צבא ארצות הברית משקיע רבות במחקר ופיתוח על מנת לפרוס מערכות אוטומטיות שכאלה.
המערכת הבולטת ביותר כיום בשימוש היא המטוס ללא טייס (לדוגמה: RQ-2 פיוניר ו-MQ-1 פרדטור) היכולה להיות חמושה בטילי אוויר-קרקע ומופעלת מרחוק בתפקידי סיור.
לרובוטים צבאיים קיימים עדיין מגבלות טרם יהפכו לאוטונומיים בצורה מלאה משום שנדרשת התערבות מסוימת של בן אדם על מנת לוודא כי לא חל על המטרות מגבלות אש מסוימות, כפי שמוגדר בדיני המלחמה של אמנות ז'נבה.
חיל ההנדסה הקרבית, ובייחוד יהל"ם, היו החלוצים בצה"ל בהפעלת רובוטים צבאיים.
הרובוטים הראשונים היו רובוטי חבלה, שהופעלו על ידי פלגת הס"פ ופלגת הרובוטיקה של יהל"ם, ושימשו לנטרול מטעני חבלה אך גם לסיור הנדסי וסריקת תוואי שטח ומבנים חשודים.
משנת 2009 מופעלים כלי רכב בלתי מאוישים חצי-עצמאיים מסוג גארדיום המשמשים כאמצעי תצפית בעיקר בפיקוד הדרום, לאורך גדר המערכת.
כלי הרכב נוסעים לאורך הצירים, כאשר 90% מהזמן הדבר נעשה ללא התערבות המפעיל.
באותה שנה החל חיל הים להפעיל את הפרוטקטור, כלי שיט בלתי מאויש.
כמו כן קיימים בצה"ל רובוטים המיועדים לפירוק מטעני חבלה הנקראים סה"ר (סייר הנדסי רובוטי), הסה"ר נע בצורה אוטונומית לצורך גילוי מטענים וטיפול בהם.
בדומה לחיל הרגלים, חיל ההנדסה הקרבית מחזיק ברובוט צבאי קטן מדגם "רונ"י" המשמש למטרות סיור וסריקה.
ב-2022 נכנס לשירות ה-D9 פנדה, דחפור רובוטי נשלט מרחוק, וזהו הרובוט היבשתי הגדול ביותר בצה"ל.
ה"פנדה" ערך טבילת אש מבצעית במלחמת חרבות ברזל, בתמרון הקרקעי ברצועת עזה.
ב-2026 הוקמו בגדודי חיל ההנדסה הקרבית מחלקות אוטונומיה ורובוטיקה גדודיות (מאר"ג), שמפעילות רובוטים צבאיים, כלי רכב בלתי מאוישים, רחפנים וכלי צמ"ה בשלט רחוק.
כלי טיס בלתי מאויש (כטב"מ)
כלי טיס בלתי מאוישים הופיעו כבר בסוף שנות ה-70 של המאה ה-20. הם החלו כמטוסים זעירים ללא טייס (מזל"טים) המופעלים בשלט רחוק ובהמשך התפתחו לכלים במגוון גדלים בעלי יכולות חצי-אוטונומיות וטווחי טיסה ארוכים.
כיום ישנם מגוון רחב של כטב"מים למגוון משימות.
בנוסף לכטב"מי מודיעין או הטעיה ישנם כטב"מי תקיפה, המסוגלים לירות חימוש מדויק על מטרות קרקעיות.
לדוגמה: הרמס 450, סקיילרק 1 והארופ.
כלי רכב בלתי מאויש (כרב"מ)
כרב"מ הוא כלי רכב (לרוב על בסיס רכב שטח, טרקטורון או כלי צמ"ה) שנע על פני הקרקע ומבלי שנמצא עליו בן אדם.
הוא נועד בעיקר למשימות סיור, פינוי מוקשים ופתיחת צירים במצבים בהם נוכחות אדם עלולה להיות מסוכנת.
הכרב"מ מצויד בדרך כלל בחיישנים ומצלמות על מנת לקבל קלט מהסביבה.
יחסית לתחום הכטב"מים, תחום הכרב"מים נמצא רק בתחילת דרכו עקב הקושי לנווט את הכלי בקרקע רוויית מכשולים ומגבלות תנועה.
לדוגמה: גארדיום (מכונה בצה"ל "שותף נאמן"), רעם השחר, פו הדב ופנדה (דחפורי D9 בשירות צה"ל בשלט רחוק), שומר גבולות (כרב"ם), רובוט יגואר, אוונגרד, סה"ר ו-SWORDS.
כלי שיט בלתי מאויש (כשב"מ)
כשב"מ יכול לשמש למשימות סיור ימיות, לוחמה ימית או איתור מוקשים ימיים, בצורה אוטונומית או כאשר הוא נשלט מרחוק, כחלק מצי של ספינות מאוישות או לבדו.
רובוטים לסילוק פצצות הם רובוטים בשלט רחוק שמופעלים על ידי חבלן ומטרתם לנטרל מטעני חבלה.
רובוטי חבלה נמצאים גם בשימוש משטרתי-אזרחי ולא רק בשימוש הצבא.
רובוטים אלה כוללים בדרך כלל מצלמת וידאו, זרוע עם צבת ולעיתים גם רובה שוטגאן.
חלק מהרובוטים יכולים לנוע בצורה אוטונומית, לזהות מטענים ולנטרלם.
מייג'ור קנת רוז מצבא ארצות הברית מונה את היתרונות ברובוטים צבאיים בלחימה:
ניתן דגש על כיצד להפוך את הרובוטים ליותר אוטונומיים, עד לרמה בה הם יוכלו לפעול בכוחות עצמם למשך תקופה ממושכת, ואפילו מעבר לקווי האויב.
רוב הרובוטים הצבאיים מופעלים מרחוק ואינם נושאים נשק, הם משמשים למעקב, איסוף מודיעין, נטרול מטענים ועוד.
הרובוטים שכן מצוידים בנשק מופעלים מרחוק כך שלא יהיו מסוגלים להרוג בצורה אוטונומית.
ב-2009 נערכה ועידה בהשתתפות מומחים ודנו במצב היפותטי שבו רובוטים ומחשבים יהיו עצמאיים ויקבלו החלטות לבדם, הדבר ידוע כסינגולריות טכנולוגית.
חלק מהמומחים העלו שאלות בנוגע לרובוטים צבאיים, במיוחד לכאלה שניתנת להם מידה מסוימת של אוטונומיות.
צי ארצות הברית הפיק דוח בנושא שמצביע על כך שככל שהרובוטים הצבאיים יהפכו למורכבים יותר, צריכה להיות תשומת לב גדולה יותר ליכולת שלהם לקבל החלטות אוטונומיות.
ישנם המתנגדים לפיתוח רובוטים צבאיים אוטונומיים בעלי נשק, הדבר נובע משלוש סיבות עיקריות:
הבחנה בין לוחמים ללא מעורבים
פרופסור נואל שארקי הוא מדען מחשבים מומחה בינלאומי לרובוטיקה ולאינטליגנציה מלאכותית שהרצה באוניברסיטת שפילד בבריטניה.
הוא מציין כי ההבחנה בין לוחמים ללא מעורבים היא משימה קשה ומורכבת מדי לרובוט.
בנוסף טוען שארקי כי עיקרון המידתיות הוא דבר אשר צריך להיקבע על ידי מפקדים, בהתאם למקרה.
הרובוט עלול להתקלקל או לתפקד שלא על פי התכנון בעקבות כניסת וירוס או פגיעה מכדור לדוגמה, כתוצאה מכך הוא יכול לפעול כנגד כוחות ידידותיים, לפגוע בחפים מפשע ואף לבצע פשעי מלחמה.
עולה השאלה מי האחראי משפטית ומוסרית למעשיו של הרובוט בשדה הקרב, האם המפקד שהגדיר את התוכנית?
האם החברה המייצרת של הרובוט?
שאלות אלה נותרו נכון להיום ללא מענה.
מנגד, יש הטוענים כי ניתן לתכנת רובוטים כך שיהיו מוסריים.
בשנת 2002 הרובוטיקאי Gianmarco Veruggio, עשה שימוש לראשונה במונח "רובו-אתיקה" (Roboethics), שעיקרו הטמעה של מוסר ברובוט.
מדובר במשימה מורכבת, אך אם היא תצלח, הטענה היא כי הרובוטים יוכלו להיות יותר מוסריים מבני אדם ולקבל החלטות טובות יותר בדילמות אתיות.
חיילים אמריקאיים נותנים שמות לרובוטים המשרתים לצדם, לפעמים הם נקראים על שמות חבריהם האנושיים, משפחה, מפורסמים, חיות מחמד או על שם החייל שמפעיל אותם.
"מין" הרובוט נקשר בדרך כלל למצב הזוגי של החייל המפעיל.
לעיתים מודבקות מדליות פיקטיביות על הרובוטים ואף נערכו הלוויות לרובוטים שנהרסו.
ראיונות שנערכו עם חיילים העוסקים בגילוי חומרי נפץ העלו כי על אף שהם מרגישים טוב יותר לאבד רובוט מאשר בן אדם, הם גם מרגישים כעס ותחושת אובדן אם הרובוט נהרס.
סקר שנערך בקרב 746 אנשי צבא אמריקאיים הצביע על כך ש-80% מהם אוהבים את הרובוטים הצבאיים שלהם, כאשר החיבה גדולה יותר כלפי רובוטיים קרקעיים מאשר אוויריים.
הישרדות יחד במצבים מסוכנים מגדילה את החיבור בין החייל לרובוט, והתקדמות עתידית בתחום הבינה המלאכותית עשוי לחזק חיבור זה.
רובוטיים צבאיים מופיעים בסרטי מדע בדיוני, סדרות טלוויזיה וספרים.
פעמים רבות הם מוצגים ככלי נשק שיצא משליטת האדם המפעיל אותו ומהווים איום על האנושות.
סדרת סרטי המדע הבדיוני האפוקליפטית שליחות קטלנית (Terminator) עוסקת במאבק לחיים ולמוות בין האנושות למכונות, אחרי שרשת המחשבים והבינה המלאכותית סקיינט מפתחת תודעה.
היא מפעילה צבא של רובוטים מחסלים שנעשים מתוחכמים יותר מדגם לדגם.
הרובוט הראשון בסדרת המחסלים, T-1, הוא רובוט צבאי אשר פותח על ידי צבא ארצות הברית בסרט "שליחות קטלנית 3: עלייתן של המכונות".
רובוטים נוספים הם המחסלים מדגמי T-800 ו-T-1000, שנשלחים מהעתיד להתנקש במנהיגי המרד האנושי לעתיד.
ED-209 - רובוט צבאי בעל חימוש כבד מסוג mech אשר הוצע להיות מוסב לשימוש אזרחי (רובוט משטרה) בסרט "רובוקופ".
בסרט "תקלה מופלאה" הרובוט הצבאי הניסיוני המכונה "מספר 5", נפגע ממכת ברק ומפתח מודעות עצמית.
בסרט "כוכב אדום", AMEE הוא רובוט שמצוות למשלחת אסטרונאוטים למאדים, הרובוט נפגע בנחיתה וכתוצאה מכך מתחיל לתקוף את הסובבים אותו.
בסרט "בין כוכבים" יוצאים עם הצוות בחללית שני רובוטים בעלי אינטליגנציה מלאכותית בשם טארס וקייס.
בספר "מלחמת הרובוטים" מתואר כי רובוטים בכל העולם תוקפים את בני האדם, ובין היתר טנקים בלתי מאוישים ורובוטים צבאיים אחרים.
בסרטי המטריקס מתוארת מציאות אפוקליפטית שבה בני האדם הפסידו במלחמה לרובוטים, וכתוצאה מכך "הוגלו" לעולם של מציאות מדומה בזמן שבמציאות הם משמשים כמצבר ביולוגי המספק אנרגיה למכונות.
רובוטים של שחר הוא רומן מדע בדיוני פרי עטו של הסופר היהודי אמריקאי ממוצא רוסי, אייזק אסימוב.
הספר מהווה את הספר השלישי בסדרת הרובוטים, והוא הספר האחרון בו הבלש ביילי משתתף.
הספר נפתח בכדור הארץ, היכן שהבלש אלייג'ה ביילי יחד עם בנו ואנשים נוספים מנסים להתגבר על האגורפוביה שלהם ויוצאים אל השדות, כדי לאמן את עצמם לאפשרות של התנחלות בכוכבי לכת חדשים.
ביילי מתבקש על ידי ממשלת אורורה לבוא אל כוכב הלכת כדי לחקור פשע: הרובוט ג'אנדר פאנל, בן דמותו של ר' דאניל אוליבאו הושמד, באמצעות פרדוקס לוגי.
יוצר הרובוט, האן פאסטולף, מודה כי רק לו יש מספיק מיומנות בשביל לעשות זאת, אך מכחיש את המעשה ומאשים באג אקראי.
מאחר שהאן הוא מתומכי כדור הארץ, לביילי יש אינטרס לנקות את שמו.
הוא מצוות לדאניל, המלווה בידי רובוט בשם ג'יסקארד רייבנטלוב.
פאסטולף מסביר את המצב לביילי.
מתנגדיו הפוליטיים לא רוצים שתושבי כדור הארץ יישבו עולמות אחרים, ודורשים להגביל את הזכות לתושבי אורורה עד כמה שאפשר, ולחללאים בכל מחיר.
מאחר שהם, בעולמות הנוחים שלהם, מפונקים מכדי לשאת את הקשיים של עולמות לא מיושבים - או אפילו עולמות שנבנו על ידי רובוטים רגילים - הם דורשים רובוטים דמויי אדם שישמשו כחלוצים.
רק פאסטולף מכיר את הסוד של כאלה רובוטים.
המתנגדים שלו יצרו מכון מחקרי שלם בניסיון לחזור על ההישג, ולוחצים על פאסטולף במאמץ להכריח אותו להתחלק בסודו.
התקרית עם ג'אנדר מנוצלת על ידם כדי להאשים את פאסטולף בניסיון לחבל בניסיונות שלהם, בכך שהוא מציג את הרובוטים כלא עמידים, ועובד על דרך להשמידם בעתיד.
אם הוא יפסיד במאבק, במקרה הטוב כדור הארץ יאלץ לשכוח מתוכניות ההתנחלות.
ביילי פוגש שוב בגלאדיה, שבביתה ג'אנדר היה נמצא בזמן השמדתו.
הוא מגלה כי גלאדיה קיימה יחסים מיניים עם ג'אנדר, ואפילו החשיבה אותו לבעלה.
למחרת, הוא מראיין את ואסיליה, בתו של האן, שטוענת כי אביה היה עושה כל שדרוש בשביל לקדם את מדע הפסיכוהיסטוריה.
ביילי גם מראיין את סנטיריקס גרמיניוס, שחיזר אחר ואסיליה וגלאדיה, למרות סירובים חוזרים.
הראיונות מראים שואסיליה הייתה זאת ששכנעה את גרמיוניס לחזר אחר גלאדיה.
זה לא מברר את העניין, אבל גרמיוניס כבר הגיש האשמה נגד ביילי על הוצאת דיבה, עניין רציני במשפט האורורי.
לאחר זאת, ביילי מראיין את ראש המכון לרובוטיקה, קלדן אמאדירו, יריבו הראשי של פאסטולף.
אמאדירו מדבר אליו בנימוס, אבל מזהיר שההאשמות כבר הובאו ליושב הראש של ממשלת אורורה, ולמחרת תתנהל ישיבה בנושא.
בדרך חזרה המכונית שלו נעצרת בשל חבלה, וביילי מאבד את ההכרה במהלך סופת רעמים אחרי שמצווה לדאניל וג'יסקארד לחזור הביתה.
לאחר זמן מה, גלאדיה מגיעה למקום עם ג'יסקארד, ולוקחת אותו לביתה.
למחרת, ג'יסקארד מסביר לביילי את המסורת של הפוליטיקה באורורה.
כדי למנוע ויכוחים לוהטים שיסכנו את שלום החברה, כל מחלוקת פותרים לפני ההצבעה, במהלך דיון סגור.
בגלל זה, עוצמתו של יושב הראש של הממשלה, אפסית באופן רשמי, ומשמעותית מאוד במעשה, כי הוא זה שמנהל את הדיונים, וממליץ איך להצביע כשאין אפשרות לפשרה.
כל עוד יושב הראש עושה רושם של שופט אובייקטיבי לגמרי ובעל יכולת, הסיכוי לאסוף נגד ההמלצה שלו מספר משמעותי של קולות הוא קרוב לאפסי.
הישיבה של היום אמורה להיות כזה דיון, וזה אומר שהכל תלוי בה.
בישיבה, שבה נוכחים ביילי, פאסטולף, אמאדירו ויושב הראש, האחרון אומר שאת העניין צריך לפתור מייד.
העניין בשבילו אינו השמדת ג'אנדר.
זה, למרות כל המהומה, אינו אלה פגיעה של אדם ברכוש, שהיא עניין של משפט אזרחי בלבד, ואם יוכח שפאסטולף הוא אשם, זאת תהיה פגיעה של אדם ברכוש האישי שלו, שזה לא עניין לשום משפט.
התנהגות לא הולמת של ביילי גם לא מעניינת אותו.
הוא רוצה להפסיק את הסכסוכים בנושא התיישבות בעולמות חדשים.
המחלוקת כאן היא זכויות ההתנחלות של כדור הארץ, ללא שום אפשרות לפשרה בין הצדדים.
ביילי מספר על התקרית עם המכונית.
כפי שהוא מצביע, הניסיונות של אמאדירו ליצור רובוטים דמויי אדם טרם הצליחו, ומאחר שפאסטולף אינו משתף פעולה, הדרך היחידה בשבילו היא לבצע הנדסה הפוכה, לחקור התנהגות ותגובות של כזה רובוט בצורה יסודית.
אילו ביילי אתמול לא היה שולח את דאניל הביתה, היה יכול אמאדירו להביא את הבלש חזרה למכון שלו, יחד עם הרובוטים, ובכך מקבל סיבה לגיטימית להחזיק את דאניל שם זמן ממושך למטרות מחקר.
אמאדירו מכחיש את ההאשמות, וללא הוכחות נוספות, אין סיכוי שמילתו של ביילי תהיה שווה יותר מזאת של אזרח כזה מכובד.
אבל אז, שואל ביילי שאלה נוספת.
אתמול, אמאדירו, במהלך שיחתם, קרא לג'אנדר בעלה של גלאדיה.
איך היה יכול לדעת זאת?
היה אפשר לנחש שהם מאהבים - עם המוסר החופשי של אורורה, כאלה יחסים אינם רגילים רק במידה בה רובוטים דמויי אדם אינם רגילים - אבל אין סיכוי שאורוריאני יקרא לרובוט כזה בעל, המנהג דורש שבעל חייב להיות אב פוטנציאלי.
אמאדירו אומר שיכל לשמוע את זה ממישהו, אבל מסרב לתת תשובה ישירה.
ביילי אומר שרק אורוריאני אחד יכל להגיד לו זאת: ג'אנדר.
גלאדיה הבינה פחות מפאסטולף בענייני ביטחון, לכן לאמאדירו היה קל יותר ליצור בסודיות קשר עם ג'אנדר מאשר דאניל.
גלאדיה, בגלל מוצאה הסולאריאני, אהבה לטייל ברגל, לכן אמאדירו המליץ לואסיליה לסדר שגרמיוניס יחזר אחריה.
במהלך החיזורים, השניים נהגו לטייל ביחד שעות, וזה נתן לאמאדירו זמן ליצור קשר עם ג'אנדר ולחקור את התנהגותו.
כשביילי אומר שהניסויים האלו יכלו להית מה שהשמיד את ג'אנדר, אמאדירו מתפרץ ואומר שהניסויים היו לא מזיקים.
בכך הוא מודה בניסויים עצמם, מה שמספיק כדי להפוך את מצבו לחסר תקווה.
למזלו, פאסטולף אינו מעוניין בניצחון מוחץ.
כל עוד אמאדירו יסכים לזהות את זכויות ההתנחלות של כדור הארץ, פאסטולף מוכן לא רק לשכוח מהתקרית, אלה אפילו למסור לידיו את סוד הרובוט דמוי אדם.
לפניי שחוזר הביתה, ביילי מדבר עם ג'יסקארד.
הסיכוי לשיבוש אקראי של ג'אנדר, אפילו עם הניסויים של אמאדירו, הוא נמוך ביותר.
לביילי יש חשוד: ג'יסקארד עצמו.
ההתנהגות שלו במהלך הימים האחרונים הצביעה על כך, שהוא יכול לקרוא ולהשפיע על מוחות של אחרים.
ג'יסקארד מודה שזה אכן כך, אחרי ניסויים של ואסיליה בנעוריה, כשגרה עם אביה.
הוא היה מודע לניסיים של אמאדירו, וכך שם להם קץ.
ג'יסקארד מרשה לביילי לזכור את התגלית שלו, אבל שם מחסום כדי שלא יספר לאחרים.
לא שביילי מעוניין לעשות זאת: אחרי הכל, התיק כבר סגור בצורה מושלמת.
אלייג'ה ביילי - בלש במשטרת ניו יורק, מייסד תוכנית ההתנחלות, הנשלח לאורורה לחקור את השמדת הרובוט ג'אנדר.
גלאדיה - חללאית מסולאריה שהיגרה לאורורה.
התייחסה אל הרובוט ג'אנדר כאל מאהב.
ר' ג'יסקארד רייבנטלוב - רובוט בעל יכולות טלפתיות.
ר' ג'אנדר פאנל - רובוט דמוי אדם שהושמד.
רובוט חללאי הזהה במראהו לז'אנדר.
בנטלי ביילי - בנו של אלייג'ה.
ואסיליה פאסטולף -בתו של פאסטולף ויריבתו הפוליטית.
סאנטריקס ג'רמיניוס- מחזרה של גאלדיה.
קלדן אמאדירו- ראש המכון לרובוטיקה של אורורה.
רובוטים ואימפריה הוא רומן מדע בדיוני פרי עטו של הסופר היהודי אמריקאי ממוצא רוסי, אייזק אסימוב.
הספר מהווה את הספר הרביעי והאחרון בסדרת הרובוטים.
הספר מחבר בין סדרת הרובוטים של אסימוב לסדרת האימפריה וסדרת המוסד שלו.
בכך, הוא נועד לגשר בין העולם בסדרת הרובוטים, בו בני אנוש מכונסים בחמישים ואחד כוכבים בלבד, והעולם מלא ברובוטים, אל העולם בסדרות האחרות בו הגזע האנושי השתלט על רחבי הגלקסיה, כדור הארץ הושמד ואין כמעט רובוטים.
איש כדור הארץ אלייג'ה ביילי מת לפני כמאתיים שנה.
במהלך השנים האלו אנשי כדור הארץ חידשו את ההתיישבות בחלל, והקימו התנחלויות רבות על כוכבי לכת.
המתנחלים מבדילים את עצמם במופגן מהחללאים, בני ההתיישבויות הישנות, וסוגדים לכדור הארץ.
דאג'י, צאצאו של אלייג'ה ביילי, מבקש מגלאדיה דלמאר, שהייתה חברתו של אלייג'ה, שתטוס איתו לסולאריה, כוכב מולדתה, שננטש וכל שנשאר בו זה רובוטים.
ספינות סחר שנחתו על פני הכוכב הושמדו ודאג'י מקווה שעובדת היותה בת סולריה תמנע את השמדתם.
גלאדיה מסכימה לטוס ולוקחת עמה את הרובוטים דאניל אוליבאו וג'יסקארד בעל הכוחות הטלפתיים.
במקביל, אמאדירו ושולייתו מאנדאמוס מתכננים להשמיד את כדור הארץ על ידי הפיכת פני השטח שלו לרדיואקטיביים.
דאניל וג'יסקארד מגלים זאת ורוצים לעצור אותם, אך שוב ושוב מגלים שפעולותיהם מוגבלות על ידי החוק הראשון של הרובוטיקה:
"לא יפגע רובוט באדם לרעה ולא יאפשר במחדל שייפגע אדם".
על מנת להתגבר על החוק מנסה דאניל לנסח את חוק האפס של הרובוטיקה:
"לא יפגע רובוט באנושות לרעה ולא יאפשר במחדל שתפגע האנושות".
ואסיליה מגלה את כוחותיו הטלפתיים של ג'יסקארד, שנאלץ לשנות את זכרונותיה, כדי שתשכח זאת.
לאחר מכן, ג'יסקארד ודאניל מאתרים את אמאדירו ומאנדאמוס על כדור הארץ.
מאדנדאמוס משכנע את ג'יסקארד שתהיה זאת טובת האנושות להשמיד את כדור הארץ, משום שכך בני האנוש "ינתקו את חבל הטבור" וישתלטו על הגלקסיה.
ג'יסקארד מאמין לו, ומונע מדאניל לעצור אותו, אבל מושמד.
במעשה זה, משום שהוא גזר את גורלם של בני כדור הארץ רבים למוות, ולא הצליח לקבל לתוכו את חוק האפס בצורה מושלמת, מאחר שהאנושות היא דבר מופשט, ואילו בני אדם בודדים הם מוחשיים.
לפני מותו הוא מעניק את יכולות הטלפתיה שלו לדאניל.
גלאדיה דלמאר - חללאית מסולאריה שהיגרה לאורורה.
ר' ג'יסקארד רייבנטלוב - רובוט בעל יכולות טלפתיות השייך לגלאדיה.
ר' דאניל אוליבאו - רובוט דמוי אדם השייך לגלאדיה.
דאג'י (דאניל ג'יסקארד) ביילי - סוחר.
ואסיליה פאסטולף - רובוטיקאית, יצרה בג'יסקארד את כוחותיו הטלפתיים.
קלדן אמאדירו - ראש המכון לרובוטיקה של אורורה וראש המתנגדים לכדור הארץ ועולמות המתנחלים.
לוולאר מאנדאמוס - שולייתו של אמאדירו, אבי התוכנית להשמדת כדור הארץ.
רובוט חבלה או רובוט סילוק פצצות הוא רובוט הנשלט בשלט רחוק הכולל מצלמות וזרוע עם צבת שמטרתו לטפל בחפצים חשודים ומטעני חבלה, ומשמש לחבלה וסילוק פצצות (ס"פ).
רובוטי חבלה נמצאים בעיקר בשימוש חבלני משטרה וסלקי פצצות של הצבא.
רובוטי חבלה מגיעים במגוון גדלים ומבנים, אך באופן כללי כולם מכילים את החלקים והרכיבים הבאים:
מרכב הרובוט: כולל מנוע, בדרך כלל מנוע חשמלי ומצבר, ועליו נמצאים כל רכיבי הרובוט.
הנעה: רובוט חבלה הוא בעל יכולת תנועה, ונע או על גבי זחלים (טוב לשטח פתוח ותוואי קשה) או על גבי גלגלים צמיגיים (טוב לשטח עירוני).
מערכת ההנעה של הרובוט מתוכננת בהתאם לדרישות העבירות במתארים שבהם יופעל.
אמצעי קשר ותקשוב לשליטה ברובוט בשלט רחוק והעברת מידע ונתונים לחבלן המפעיל.
מצלמות וידאו במספר מקומות המאפשרות לחבלן המפעיל לקבל תמונת מצב מלאה בזמן אמת של הזירה ושל החפץ החשוד.
זרוע עם צבת המאפשרת לטפל בחפץ החשוד.
רובה שוטגאן: בחלק מהרובוטים מותקן רובה שוטגאן (Shotgun) המשמש לפירוק החפץ החשוד או לפיצוצו.
קונסולת שליטה ובקרה: כוללת מחשב, כפתורי הפעלה, ג'ויסטיקים ומסך תצוגה, דרכה שולט החבלן על הרובוט.
לעיתים מותקנת קונסולת השליטה בניידת החבלן ולעיתים היא קומפקטית וניתנת לנשיאה רגלית.
עיקר שימושו של רובוט החבלה היא לפעילות של טיפול בחפצים חשודים, חבלה משטרתית וסילוק פצצות.
הרובוט נשלח לטפל בחפץ החשוד או המסוכן כדי לא לסכן חיי אדם, שכן גם אם מטען הנפץ יתפוצץ, ייגרם נזק רק לרובוט ולא לחבלן המפעיל אותו.
הרובוט מסוגל להזיז ולטלטל את החפץ החשוד, להרים אותו ולהעבירו ממקום למקום.
בחלק מהרובוטים יש חיישנים וגלאים המספקים מידע על החפץ מעבר למראהו.
רובוטי חבלה רבים כוללים גם רובה שוטגאן על הזרוע, ורובה זה יורה קליעים מיוחדים.
מטרת הרובה היא לפרק את המטען באופן פיזי, ובמקרה הצורך גם ליזום ולפוצץ אותו.
מאחר שהרובוט כולל מצלמות ועבירותו טובה יחסית, הוא משמש לעיתים קרובות גם לסיור בשטח מסוכן, שבו יש חשש למלכודים (מטעני חבלה מוטמנים) או חמושים המטמינים מארב.
הרובוט נשלח לסייר ובאמצעות מצלמת הווידאו שולח למפעיליו תמונה של הזירה, וזאת מבלי לסכן חיי אדם.
שימוש זה נפוץ בעיקר ביישומים צבאיים, לוחמה בשטח בנוי ולוחמה בטרור.
עם התגברות הלוחמה הא-סימטרית בתחילת המאה ה-21 נשלחו יותר ויותר רובוטי חבלה למשימות סיור, בעיקר בשטח בנוי ובתוך מבנים.
כתוצאה מכך החלו לפתח רובוטים קטנים, ניידים ועבירים יותר שמטרתם העיקרית היא סיור ומודיעין, ולא חבלה או טיפול בפצצות.
בתקופת האינתיפאדה השנייה וגל פיגועי ההתאבדות בישראל שימשו רובוטי החבלה לא רק לטיפול במטעני תופת אלא גם במחבלים מתאבדים אחרי שנוטרלו חלקית או לחלוטין.
הרובוט התקרב לגופת המחבל, בדק אם הוא נושא מטען חבלה או לא, והאם הוא אכן מנוטרל.
היו מקרים שבהם המחבל נפצע קשות אך לא נהרג מירי השוטרים או מפיצוץ המטען שנשא, ואחרי שנוטרל לכאורה ניסה להפעיל מטען חבלה נוסף על אנשי כוחות הביטחון וההצלה (שוטרים, חבלנים, חובשים ופרמדיקים של מגן דוד אדום, אנשי זק"א) שהתקהלו בזירת הפיגוע.
היה מקרה אחד שבו החבלן ירה למחבל מתאבד בראש עם הרובה של הרובוט כדי למנוע ממנו לבצע פיגוע התאבדות.
ב-7 ביולי 2016 השתמשו כוחות ה-SWAT ברובוט חבלה מסדרת רמוטק אנדרוס כדי להרוג חמוש שביצע את רצח השוטרים בדאלאס.
הרובוט נשא מטען חבלה של 300 גרם חומר נפץ, נסע אל החשוד ואז פוצץ עליו את המטען והרג אותו.
מקרה זה נחשב לפעם הראשונה שבה רובוט צבאי הורג אדם.
רובוטריקים: האביר האחרון הוא סרט פעולה ומדע בדיוני אמריקאי משנת 2017, וסרט ההמשך של "רובוטריקים 4: עידן ההכחדה".
הוא הסרט החמישי בסדרת סרטי "רובוטריקים" אשר בוים על ידי מייקל ביי.
אחד מהמפיקים בפועל הוא סטיבן ספילברג.
אף על פי שהסרט הכניס 640.1 מיליון דולר בכל רחבי העולם ותקציב הסרט היה 260 מיליון דולר הוא נחשב כישלון קופתי וגרם הפסד של כ-100 מיליון דולר לאולפן.
סרט ספין-אוף בסדרה בשם "באמבלבי" יצא בדצמבר 2018.
בשנת 484 לספירה, המלך ארתור ואבירי השולחן העגול נלחמו בסקסונים ועומדים להפסיד.
מרלין ניגש אל אבירי איאקון, קבוצה של רובוטריקים המתחבאים בכדור הארץ, כדי לבקש את עזרתם.
הם הושיטו לו מטה קסם חייזרי, לפני שהשתנו יחד לדרגונסטורם ופנו אל מעבר לקרב, אולם הזהיר את מרלין שיש משהו מרושע שעלול לבוא אל מטה הקסם.
בהווה, שנה לאחר התקרית בהונג קונג, אופטימוס פריים נוחת נחיתת חירום בסייברטרון, ופוגש את היוצרת שלו קווינטסה.
היא מאשימה את אופטימוס על ההרס של סייבטרון ועושה לו שטיפת מוח.
היא מצווה עליו לקחת את המטה של מרלין, אשר יכול לשאוב את האנרגיה של כדור הארץ ולהחיות את סייבטרון מחדש, בנוסף שמו של אופטימוס השתנה לנמסיס פריים.
כדור הארץ נחשף בתור יוניקרון הישנוני, והקרניים שלו טמונות בתוכו.
בכדור הארץ, הרובוטריקים אינם רצויים בחברת בני האדם, למעט בקובה, הם נרדפו על ידי הכת"ר (TRF = Transformers Reaction Force), כוח צבאי למחצה אשר נוצר מטכנולוגיה שהרובוטריקים ההרוסים הותירו אחריהם.
אולם, צבא ארצות הברית, אשר עבד בעבר עם הרובוטריקים, כמו גם קולונל ויליאם לנוקס, פועלים בחשאי נגד המדיניות החדשה.
קייד ייגר, חבר של הרובוטים, מחביא את הרובוטריקים מידי הכת"ר בתוך מגרש גרוטאות.
בשיקגו קרועת המלחמה, קייד, באמבלבי, ילדת הרחוב איזבלה ועוזריה הרובוטריקים שלה סקוויקס וקאנופי עוזרים לילדים להימלט מידי הכת"ר, אולם קאנופי נהרג.
קייד קיבל קמע מכני מאביר רובוט מת ונקלע לעימות קצר עם הכת"ר, לפני שניצל על ידי לנוקס.
קייד חזר למגרש הגרוטאות עם איזבלה וסקוויקס יחד עם הקמע.
גם מגטרון והממשלה האמריקאית נזהרו מהכוח והעוצמה של התליון, ואיחדו כוחות כדי להשיגה.
שקרניקים אסירים שוחררו לשם ביצוע המשימה.
השקרניקים והכת"ר גילו את המחבוא של קייד יחד עם עזרתו של שבב אשר הושתל בבאמבלבי.
קייד, העוזר שלו ג'ימי, איזבלה וסקוויקס ברחו מהשקרניקים ומהכת"ר אל עיר נטושה שם הרובוטריקים מתעמתים עם יריביהם ומביסים אותם כאשר קייד, ג'ימי ואיזבלה נלחמו בקרב נגד חיילי הכת"ר.
קוגמן, רובוטריק סטימפאנק, מופיע ומזמין את קייד אל הממלכה המאוחדת שם הוא פוגש את המעסיק שלו, סר אדמונד ברטון, אשר היה לו קשר עם הרובוטריקים.
לברטון יש עוד רובוטריק חבר בשם הוט-רוד אשר מצא את ויויאן ומבלי, פרופסורית באוניברסיטת אוקספורד, והביא אותה אליו.
יחד עם קייד, ויויאן ובאמבלבי, ברטון הסביר שהרובוטריקים עזרו לבני אדם במלחמות במשך תקופות, הקיום שלהם מוחבא בידי אגודת סתרים של דמויות היסטוריות, והוא עצמו הדמות האחרונה באגודה.
הקמע יכול להוביל אל המטה של מרלין, אשר נשרף יחד איתו בחללית סייברטרוניאנית אשר מוחבאת במצולות הים.
אולם, רק היורש האמיתי של מרלין יכול להפעילו אחרי שהאבירים הצפינו את ה-DNA שלו אל תוך המטה.
ויויאן נחשפה בתור היורשת האחרונה של מרלין.
הכת"ר והחוקרים המקומיים גילו אותם וגרמו להם לברוח.
בעקבות סדרת רמזים החבורה הלכה אל מוזיאון הצי המלכותי.
שם קייד, ויויאן, באמבלבי וקוגמן נכנסו אל הצוללת HMS Alliance, שמתגלה כרובוטריק.
הם צוללים בתוכה אל הים כדי למצוא את החללית.
הכת"ר, אחרי שנכשלו בעצירת החבורה, רודפת אחריהם בצוללת DSV.
ברטון יצר קשר עם סימור סימונס, שניהם לומדים שכדור הארץ הוא יוניקרון, והמטה יכול לשאוב את חיי הכוכב, דרך פתח נסתר מתחת לסטונהנג'.
כאשר מצאו את הספינה, קייד וויויאן גילו את קברו של מרלין ולקחו את המטה.
ויויאן הפעילה את המטה, וגרמה לחללית לטוס, דבר אשר העיר את האבירים של איאקון.
הכת"ר, בפקודת לנוקס, ניסו לקחת את המטה מהם.
בינתיים אופטימוס פריים הגיע ופקד על בני האדם להביא לו את המטה.
באמבלבי, לנוקס וקייד מנעו זאת מאופטימוס ונלחמו בו.
כאשר אופטימוס עמד לנצח, החל באמבלבי לדבר בקולו, דבר אשר גרם לאופטימוס פריים להיזכר ולהשתחרר מהשליטה של קווינטסה.
השקרניקים התעמתו עם אופטימוס ומגטרון גנב את המטה ממנו.
האבירים ניסו להעניש את אופטימוס עקב ה"בגידה" בהם, אולם קייד עצר אותם כאשר הקמע שלו השתנתה לאקסקליבר.
האבירים הצטרפו לבני האדם ולרובוטריקים.
ברטון ניסה לעצור את מגטרון ולמנוע ממנו להפעיל את המטה בסטונהנג', אולם מגטרון חיסל אותו וברטון מת בשלווה כאשר קוגמן לצידו.
באותו הזמן, ההתנגשות של סייברטרון החלה לשאוב את הכוחות מכדור הארץ, דבר אשר עלול לגרום למיליון אנשים להיהרג.
הרובוטריקים, דרגונסטורם, והצבא האנושי מתכנסים בסטונהנג' ובסייברטרון, ותוקפים את השקרניקים ואת המשרתים של קווינטסה, וקווינטסה עצמה הובסה על ידי אופטימוס פריים ובאמבלבי.
העולמות ניצלו כאשר ויויאן הוציאה את המטה והרובוטים עזבו את כדור הארץ כדי לבנות את מה שנשאר מכוכב סייברטרון.
בסוף הסרט, קווינטסה, אשר שרדה והתחפשה לבת אדם, ניגשת אל חבורת מדענים אשר חוקרת את אחד הקרניים של יוניקרון, ומציעה להם דרך להביסו.
קייד ייגר (מארק וולברג) - אב יחיד וממציא, הוא עוזר לרובוטריקים אחרי האירועים מהסרט הקודם.
קולונל ויליאם לנוקס (ג'וש דוהאמל)
מרלין (סטנלי טוצ'י) - הקוסם של המלך ארתור ואביה הקדמון של ויויאן.
סר אדמונד ברטון (אנתוני הופקינס) - אסטרונום והיסטוריון אשר יודע על ההיסטוריה של הרובוטריקים בכדור הארץ.
ויויאן ומבלי (לורה האדוק) - פרופסורית ומרצה לתרבות אנגלית באוניברסיטת אוקספורד ושחקנית פולו, אשר התגלתה בתור היורשת של מרלין.
איזבלה (איזבלה מרסד) - ילדת רחוב הוריה נהרגו על ידי שקרניק סרבה ללכת למשפחה אומנת חיה ברחובות עד אשר אימצה את סקוויקס וקאנופי, חבריה היחידים, עד שפגשה את קייד.
המלך ארתור (ליאם גריגן) - האביר האגדי אשר נלחם לראשונה במתקפת האיאקון.
אופטימוס פריים/נמסיס פריים (מדובב על ידי פיטר קאלן).
באמבלבי (מדובב על ידי אריק אדאהל).
האונד (מדובב על ידי ג'ון גודמן).
קרוסהארס (מדובב על ידי ג'ון דימאג'יו).
דריפט (מדובב על ידי קן ואטאנבה).
קוגמן (מדובב על ידי ג'ים קרטר).
דייטריידר (מדובב על ידי סטיב בושמי).
הוט רוד (מדובב על ידי עומאר סי).
ווילס (מדובב על ידי טום קני).
קנופי (מדובב על ידי פרנק ולקר).
בולדוג (מדובב על ידי מארק ריאן).
טופספין (מדובב על ידי סטיבן בארר).
ווליבוט (מדובב על ידי סטיבן בארר).
גרימלוק - רובוטריק קטלני שהיה קפוא במשך שנים, אך קם לתחייה בידי הרובוטריקים, הוא רובוטריק אדיר ממדים המסוגל לשנות את צורתו לטירנוזאורוס יורק אש, מנהיגם של הדינובוטים.
סלאג - רובוטריק חזק המשנה את צורתו לטריצרטופס קוצני.
סטרייף - דינובוט המסוגל לשנות את צורתו לפטרנודון דו-זנבי בעל 2 ראשים.
מגהטרון (מדובב על ידי פרנק ולקר).
מוהאק (מדובב על ידי רנו וילסון).
ניטרו זאוס (מדובב על ידי ג'ון דימאג'יו).
אונסלאות (מדובב על ידי ג'ון דימאג'יו).
בארסרקר (מדובב על ידי סטיבן בארר).
קווינטסה (מדובבת על ידי ג'מה צ'אן) - קוסמת סייברטרונית, המנהיגה "האמיתית" של השקרניקים והיוצרת של סייבטרון אשר רוצה להשמיד את יוניקרון ואת כדור הארץ ולבנות מחדש את סייברטרון בהקדם האפשרי, בסוף הסרט היא מופיעה בתור בת אנוש.
הסרט שהיה מכוון להיות שובר קופות, הכניס 640.1 מיליון דולר בכל רחבי העולם, וזכה להיות הסרט הפחות מכניס של סדרת הסרטים "רובוטריקים".
הוא הפסיד בערך 100 מיליון דולר לאולפן ונחשב לאכזבה כספית.
עם זאת, כמו הסרט הקודם, גם הסרט הזה קיבל ביקורות שליליות ביותר ומבקרים רבים קטלו אותו.
באתר Rotten Tomatoes זכה הסרט רק ל-15% ביקורות חיוביות וציונו הממוצע היה 3.3 מתוך 10. באתר Metacritic קיבל הסרט ציון של 28 מתוך 100.
רובוט תעשייתי הוא רובוט בו נעשה שימוש בתהליכי ייצור.
רובוטים תעשייתיים מתוכנתים לבצע פעולות ספציפיות באופן אוטומטי שוב ושוב, ובמידה גבוהה של דיוק.
ניתן גם לתכנת אותם לבצע מטלות אחרות.
יישומים טיפוסיים של רובוטים תעשייתיים כוללים ריתוך, צביעה, הרכבה, פירוק, אריזה, הדבקת תוויות, סידור מוצרים על משטח, ובדיקת מוצרים.
לפי הערכה של הפדרציה הבינלאומית לרובוטיקה, נכון לשנת 2017 נעשה שימוש בכ-2.439 מיליון רובוטים תעשייתיים ברחבי העולם.
מהם כ-30% בתעשיית הרכב וכ-25% בתעשיית החשמל ואלקטרוניקה.
בישראל נכנסו רובוטים תעשייתיים בסוף שנות ה-70'.
רובו הוא סרט מדע בדיוני משנת 2019, בכיכובם של דניל מוראבייב-איזוטוב וולדימיר ודוביצ'נקוב.
במוסקבה העתידנית, אנדרואיד שפותח על ידי מדען מתאגיד Rosteko מתחבר לבנו הקטן ויוצא איתו להרפתקאה, בעוד מנהלו של המדען רודף אחריהם על מנת למנוע דליפת סודות עסקיים.
מיטיה פריבאלוב בן ה-12 חולם לצייר קומיקסים.
אבל הוריו, מהנדסים בתחום הרובוטיקה רוצים שהוא ילך בדרכם.
אבל מיטיה זוכה לתמיכה ממקור לא מפתיע: מרובוט חילוץ שפותח על ידי הוריו הידוע בשם הקוד A-112 או פשוט בשמו רובו.
השניים יצאו להרפתקאות במהלכן מיטיה ילמד להאמין בעצמו ובחלומותיו.
רובואוטו פולי (בקוריאנית: 로보카 폴리, באנגלית: Robocar Poli) היא סדרת אנימציה קוריאנית לילדים שנוצרה על ידי לי דונג-וו והופקה על ידי חברת Roi Visual.
הסדרה שודרה במקור ב-28 בפברואר 2011 ב-EBS.
בישראל הסדרה שודרה בדיבוב לעברית בשנת 2013 בניק ג'וניור.
לסדרה הופקו 5 עונות ו-130 פרקים באורך 11 דקות כל אחד, ו-2 סדרות ספין אוף.
שיר הפתיחה של הסדרה בעברית בוצע על ידי מייה קדוש וטליה ברקאי.
בשנת 2025, הסדרה שודרה בערוץ יויו עם העונה החמישית בלבד.
פולי וחבריו הם כלי רכב שיכולים להפוך לרובוטים.
בכל פרק הם עוזרים לתושבי העיר "קריית מטאטא", בני אנוש וכל רכב מואנשים, כשהן נקלעות לצרות משונות.
בסוף כל פרק מייעץ צוות החילוץ בחום לדמויות הנמצאות בסכנה.
במאי הדיבוב בעברית היו טליה ברקאי (בין השנים 2013-2015), שרון בורגאוקר (משנת 2016) וענת ניב (משנת 2025), ומפיקת הדיבוב הייתה ענבר שטגר עזרא.
את הסדרה תרגמו עמית יוסוביץ' (בין השנים 2013-2016) ורונה בקרמן (בשנת 2025).
שם הדמותשם המדבב/ת בעבריתפוליצביקה פורמןרויגדי לויאמבר / מימיטליה ברקאיהלישחר קדושג'יןמייה קדוששוקי / מקס / כחולקובי ליקורמןמוני / דורידור סרוגוניקי / טובי / כתוםעמית יוסוביץ'ברונר / בנידניאל מגוןטרי / מר.
בנאי / מר ספיאמנון וולףסטייסי / סיסיאורלי קטןאוטובוס / מר.
גלגלן / ערבלגיא רושיניאקרודי / טיטאן / צהובדוריאל זוהר
בנוסף, השתתפו בדיבוב גם ערן מור.
לסדרה יצאו שתי סדרות ספין אוף, בהן פולי וחבריו מופיעים: זהירות בדרכים עם פולי ובטיחות באש עם רוי.
רובוטים הוא סרט אינטראקטיבי אמריקאי משנת 1988, בבימויו של דאג סמית וקים טקאל.
התסריט, מאת פיטר אולטקה, מבוסס על סדרת הרובוטים של אייזק אסימוב.
בסרט כיכבו סטיבן רו בתפקיד אלייג'ה ביילי, ברנט בארט בתפקיד ר' דאניל אוליבאו, וג'ון הנרי קוקס בתפקיד האן פסטולפה.
לאלייג'ה ביילי ניתנת משימה על ידי מפכ"ל המשטרה יוליוס אנדרבי להוביל רובוט חלל, כבקשתו של ד"ר האן פסטולפה, הרובוטיסט המוביל של הגלקסיה.
ביי פוגש את ר' דאניל אוליבאו בספייסרטאון, שם הם מגלים שהאן פסטולפה הופך לקורבן של ניסיון רצח כושל, חייו ניצלו בזכות עוזרו הרובוטי ר' גיסקארד.
קלדן אמדירו, כביכול זועם מההתקפה על פסטולפה, מאשים את כדור הארץ.
תוך שימוש במהומות נגד החללאים ורובוטים כתירוץ, אמדירו מוציא לאנדרבי אולטימטום: למצוא את התוקף בתוך 24 שעות או שרובוטי החלל ייכנסו לעיר כדי להרגיע את המהומות.
לאורך כל הסרטון, פונה אלייג'ה ביילי למרכז הנתונים (הצופים) שם הוא "מגיש" ראיות בצורה של כרטיס רמז.
הצופים מתבקשים לצייר את אחד הקלפים כשצד אחד פונה כלפי מעלה תוך שימת לב לכל מה שקורה בסיפור.
לאורך הדרך הוא מראיין את סופיה קווינטאנה - הרובוטית המובילה של כדור הארץ, שנרדפה מחיזוריו של פסטולפה עצמו, בתו המנוכרת של האן, וסיליה פסטולפה, הנושאת טינה כלפי האן בגנבת קרדיט על עבודותיה, והיא חשה סלידה גלויה מאנשי כדור הארץ ולבסוף אמדירו, יריבו הפוליטי של פסטולפה, הידוע בהשקפותיו נגד כדור הארץ.
דאניל מתנגד שכן החללאים אין שום פשע כאשר וסיליה היא בתו של האן, אך ביילי טוען שהחללאים הפכו לא יציבים בשל הלחץ להיות על כדור הארץ.
לאחר מכן מוסיף דאניל לרשימת החשודים את יוליוס אנדרבי, שהיה מומחה לימי הביניים ובלחץ לשלוט על המהומות, היה לו גם מניע ברור.
אלייג'ה מסכים, אך מוסיף גם את בורגרף, ג'יין וסמי, שדאניל מתנגד לו בשל חוק הרובוטיקה הראשון: "לא יפגע רובוט לרעה בבן אדם, ולא יניח, במחדל, שאדם ייפגע."
עם הגיעו לספייסרטאון, ביילי מגלה שהאן פסטולפה שבמעבדה הוא למעשה רובוט דמוי־אדם שנשלח על ידי האן האמיתי (שעדיין נמצא באורורה) לקראת המאבקים הפוליטיים המתמשכים שלו עם אמדירו ו-וסיליה ומתוך חשש מוצדק לחייו.
בשעה האחת עשרה של האולטימטום של אמדירו, דאניל מגיע עם הקטע האחרון של הראיות.
ביי מקבלם ולוחץ את ידו של דאניל ומסיים את עוינותו כלפי הרובוט דמוי־האדם.
הסרטון מסתיים במצוק, כאשר ביילי מאלץ את הצופים להשתמש ברמזים שאספו מהקלפים ובסרטון כדי לזהות את החשוד, להבהיר את המניע שלהם ולתאר את ההזדמנות שהייתה להם לבצע את הפשע.
שדר החדשות - ולרי פטיפורד
יוליוס אנדרבי - לארי בלוק
אלייג'ה "לייג" ביילי - סטיבן רו
ר' סמי - ריצ'רד לוין
ר' דאניל אוליבאו - ברנט בארט
האן פסטולפה - ג'ון הנרי קוקס
ר' גיסקרד / ר' בורגאף - אריק טול
קלדן אמדירו - ג'ורג' מריט
סופיה קווינטנה - דארי לורנס
ר' ג'יין - דברה ג'ו רופ
וסיליה פסטולפה - אלני קלקוס
רובוטריקים: המלחמה על סייברטרון - הטרילוגיה הוא זיכיון צעצועים וטרנסמדיה המהווה חלק מזיכיון הרובוטריקים של חברת הסברו.
טרילוגיה זו אינה קשורה למשחק המחשב באותו שם.
הטרילוגיה מחולקת לשלושה חלקים, כאשר כל חלק מורכב משישה פרקים בני 20 דקות כ"א.
ג'ייק פאושי - אופטימוס פריים, נמסיס פריים
אדוארד בוסקו - אולטרה מגנוס, סאונדווייב
רפאל גולדשטיין - ראטצ'ט, סאונדבלאסטר
מארק ויטן - סיידסווייפ, סקייוורפ
טוד הברקורן - רד אלרט, שוק-ווייב
פרנק טודארו - סטארסקרים, רפרקטור וראבאג'
קית' סילברסטיין - ג'טפייר, אומגה סופרים
רובוט מיני או סקס-בוט היא סוג של מכונת מין אנתרופומורפית המשמשת לגירוי מיני.
הרובוט המיני אמנם נראה כמו בובת מין, אך הוא מצויד בחיישנים ומפותח בטכנולוגיית בינה מלאכותית.
נכון לשנת 2020, אף על פי שנבנו מספר רובוטי מין לאורך השנים, עדיין לא פותחו רובוטים מיניים מונפשים לחלוטין.
לרובוטי המין הקיימים בשוק מראה ויזואלי רחב, האנדרואיד מגיע בשלל סגנונות כאשר ניתנת אופציה להתאמה אישית החל מגובה הרובוט, צבע השיער, גודל החזה, מבטא, הצורה וצבע העיניים.
במהלך תחילת המאה ה-21 חלה התפתחות משמעותית בשוק רובוטי המין וכעת קיימים מגוון רחב יותר של סקס-בוטס, ניתן לבחור גזע (כגון לבן קווקזי, אסייתי או אפריקאי) ואת מין הרובוט.
לחלק מרובוטי המין אשר מפותחים בהווה ישנם כיסויים העשויים מסיליקון, טקסטורות ואלמנטים המדמים תחושת עור האדם.
בהווה הטכנולוגיה מאפשרת שליטה נקודתית בטמפרטורת חלקי הגוף הרובוטי.
קיימת מחלוקת לגבי האם יש צורך ליצור רובוטים מיניים.
אלו התומכים ביצירתם טוענים כי רובוטים מיניים יוכלו לספק תמיכה נפשית ומינית לבני אדם.
לעומתם, אלו המתנגדים ביצירתם טוענים כי יצירתם תהיה לא מוסרית שעלולה להזיק לחברה האנושית.
נוסף על כך, יש הטוענים כי שימוש ממושך בסקס-בוט עלול להפחית אינטראקציה חברתית תוך דה-הומניזציה.
לרובוטי המין קדמו בובות המין אשר פותחו לראשונה במהלך המאה ה-16 כאשר מלחים צרפתים וספרדים יצרו בובות אוננות אשר נתפרו באמצעות בדים, עורות, ובגדים ישנים.
חוקרים רבים סבורים שהבובות הללו השפיעו בהמשך על הפיתוח של בובות המין המודרניות.
במהלך סוף שנות ה-60 של המאה ה-20 החלו המגזינים הפורנוגרפיים לשלב פרסומות לבובות מין מתנפחות אותן היה ניתן לרכוש באמצעות הדואר.
עד שנות ה-70 נעשה שימוש רב גם בלטקס וסיליקון בתהליך ייצור בובות המין על מנת שהן יהיו עמידות יותר.
בסוף שנות ה-90 של המאה ה-20 החלו יצרני בובות המין לפתח בובות מין בעלות מראה אשר היה ריאליסטי יותר באופן ניכר.
בשנת 1997 יצרן בובות המין מאט מקמולן החל ליצור בובות מין ריאליסטיות במיוחד אשר עשויות מסיליקון ואשר נמכרו תחת המותג "RealDolls".
בשנת 2009 יצר מקמולן גרסה משופרת של אותן הבובות אשר עשה שימוש בתערובת פלטינה במטרה לשפר עוד יותר את העמידות והריאלסטיות של הבובה.
כתוצאה מכך מרבית יצרני בובות המין בחרו עם השנים לאמץ את אותן הפרקטיקות.
במהלך המאה ה-21 יצרנים רבים של בובות מין, כולל מאט מקמולן, האמינו שיש לחתור לשלב בינה מלאכותית בבובות המין.
בעקבות כך, החל משנת 2018, נמכרים מודלים חדשים של בובות מין אשר מסוגלות לנהל שיחות עם הרוכשים של בובות המין, לזכור עובדות חשובות, ואף להביע רגשות שונים.
יחסים אינטימיים עם רובוטים, בינה מלאכותית, ופריטים אחרים שנבנו על ידי בני אדם שזור בסרטים עלילתיים רבים וכמו גם ספרים רבים.
עלילת הרומן הבדיוני "Tomorrow's Eve", שהתפרסם במקור בשנת 1886, מתמקדת בגרסה בדיונית של תומאס אדיסון שיוצר רובוטית עבור פטרונו הבודד.
בסרטו של פריץ לאנג משנת 1927 "מטרופוליס" הדמות המרכזית היא הרובוטית מריה, אשר מתוארת כדמות אשר מפתה מבחינה מינית.
עלילת סרטו של רידלי סקוט "בלייד ראנר" משנת 1982 מתמקדת באנדרואידיות פריס, רייצ'ל וז'ורה אשר יוצרו באופן בו הן יהיו מפתות מבחינה מינית.
בסרט פריס מכונה "מודל הנאה בסיסי".
הסרט "ג'ונסון הלוחמת בדרכים" משנת 1988, שעלילתו מתקיימת בעתיד דיסטופי, עוסק בגבר המחפש גוף חלופי שבו יוכל להתקין את תודעתה של רובוטית המין שלו שגופה התקלקל באופן שאינו בר תיקון.
עלילת הסרט "אינטליגנציה מלאכותית" משנת 2001 מתמקדת ברובוט ממין זכר המכונה "ג'יגולו ג'ו".
ג'ו מציין שבני האדם אוהבים את מה שהרובוטים עושים עבורם, אך אינם יכולים לאהוב אותם כיוון שהם אינם בשר ודם, ובסופו של דבר הם שונאים את הרובוטים.
במהלך הסרט מופיע גם מודל נשי של הרובוט המכונה "ג'יגולו ג'יין".
לסדרת האנימציה הקומית "פיוצ'רמה" ישנם שני פרקים שעוסקים ביחסים אינטימיים בין רובוטים דומיי אנוש ובני אדם – "I Dated a Robot" ו-"Proposition Infinity".
עלילת הסרט "אקס מכינה" משנת 2014 עסקה בין היתר בשאלה האם בני אדם יתאהבו וירצו לקיים יחסי מין עם רובוטים.
בסדרה הקומית "המפץ הגדול" ישנו פרק בו אחת הדמויות הראשיות בונה זרוע רובוטית כאשר בסופו של דבר הדמות משתמשת ברובוט לצרכים המיניים.
עלילת הסדרה "וסטוורלד" משנת 2016 מתמקדת באנדרואידים דמויי אנוש אשר נמצאים באינטראקציות מיניות עם בני האדם.
רובוט יגואר הוא כרב"ם (כלי רכב בלתי מאויש) ורובוט צבאי אוטונומי חמוש.
היגואר פותח על ידי התעשייה האווירית והחטיבה הטכנולוגית ליבשה של אט"ל.
היגואר בעל יכולת זיהוי והשמדת מחבלים – בשליטה מרחוק.
יופעל באוגדת עזה במשימות ביטחון שוטף.
הרובוט משלב בטכנולוגיה מתוצרת אלביט ואלתא.
ייחודיות הרובוט היא באוטונומיות שלו.
היגואר נוסע ליעד, מזהה ועוקף מכשולים, נמנע מהתנגשויות ודריסות, מחשב לעצמו מסלול ומזהה את סביבתו על ידי חיישנים רגישים בצורה אוטונומית.
פועל 24 שעות ביממה כחלק מתפיסת גבול חכם שפותחה באוגדת עזה.
בכלי ישנם משדרי תקשורת חזקים; פנסים ויכולת כריזה.
רוב המערכות של היגואר פועלות באמצעות אלגוריתמים ושליטה עצמית.
הרובוט חוזר בעצמו לנקודת העגינה הקבועה שלו ומטעין את עצמו.
היגואר מסוגל לסחוב מאות ק"ג.
ליגואר יכולת ניטרול עצמאית לחלקיו המסווגים והוא יכול לסמן את עצמו כמטרה לכלי טיס שישמיד אותו במקרה של תפיסה.
מערכות החישה של היגואר מבוססות על מצלמות ברזולוציות גבוהות לזיהוי קרוב ורחוק.
הכלי יכול לכלול גם מכ"ם לזיהוי אויב בערפל כבד או באובך ובלילה.
מקלע מאג חש"ן בירי בודד או אוטומטי.
הירי נשלט על ידי המפעיל.
בעתיד יורכב גם מקלע רימונים.
הסרט עלה לאקרנים בארצות הברית ב-9 ביוני 2023, על ידי סרטי פרמאונט.
הוא הרוויח פחות מ-350 מיליון דולר ולא נחשב להצלחה קופתית.
בפתיח הסרט מתואר כיצד הקריבו המקסימלים - רובוטריקים טובים שהופכים לחיות ענק - את כוכב הבית שלהם ואת מפתח העולמות (ארטיפקט המאפשר פתיחת חור תולעת במרחב-זמן שמאפשר תנועה לכל מקום ביקום), על מנת למנוע מיוניקרון, הכוכב הרובוטי הרשע, יכולת מסע טרנס-גלקטית שתאפשר לו לבלוע כל כוכב לכת ביקום.
אופטימוס פריימל, בנו של מנהיג המקסימלים, בורח עם המפתח וכמה מחבריו לכדור הארץ, שם הוא מפצל את המפתח לשניים ומסתיר אותו במצרים העתיקה ובפרו.
בשנת 1994, ארכאולוגית מברוקלין בשם אלנה, שמדוכאת ומנוצלת על ידי הבוסית שלה, מגלה בטעות חצי ממפתח העולמות בתוך פסל של בז.
היא מפעילה אותו בטעות, דבר שמעורר את מנהיג הרובוטריקים אופטימוס פריים שרוצה להשתמש במפתח על מנת לחזור עם חבריו וחייליו לסייברטרון.
במקביל, נואה דיאז, מומחה אלקטרוניקה צבאית והאח הגדול במשפחה חד-הורית קשת יום, מסכים להשתתף בגניבת רכב פורשה כדי לממן טיפולים רפואיים לאחיו הקטן.
הרכב מתגלה בתור רובוטריק בשם מיראז' והשניים מתיידדים.
מיראז' משכנע את אופטימוס פריים לגייס את נואה כדי לגנוב את המפתח עבור הרובוטריקים, שיישתמשו בו כדי לחזור לביתם בסייברטרון.
ניסיון הגנבה מסתבך כאשר נואה מציל את אלנה מפני הטרורניקים בראשות סקורג' שמביס את הרובוטריקים, הורג את באמבלבי ולוקח חצי מהמפתח.
איירייזר מגיעה לזירה בצורת הבז שלה ומונעת מהטרורניקים להשמיד את הטובים.
היא מספרת לרובוטריקים על מפתח המעבר ויוניקרון, ועל כך שפוצל לשני חלקים על מנת להסתירו.
אלנה מגלה שהחצי השני של המפתח מוסתר בפרו והם מחליטים כולם ביחד לטוס לפרו על מנת למצאו.
בעוד נואה מתכנן להשמיד את החצי השני של המפתח על מנת למנוע מיוניקרון להשמיד את כדור הארץ, אופטימוס פריים עדיין מקווה להשתמש בו כדי לחזור לסייברטרון.
בפרו הם פוגשים את שאר המקסימלים ואת מנהיגם - אופטימוס פרימל - שחושף בפניהם את המפתח השני.
אלנה מסבירה לנואה את מניעיו של אופטימוס פריים לא להשמיד את המפתח.
הטרורניקים, שהשתילו וירוס מחשב באיירייזר, מאתרים את הטובים ותוקפים אותם.
נואה ואלנה בורחים עם המפתח ונואה מתכוון להשמיד אותו, אך אופטימוס פריים מפציר בו לא לעשות את זה, ונואה מקבל את בקשתו.
סקורג' חוטף את המפתח ומפעיל את השער דרכו יוניקרון יוכל להגיע לכדור הארץ.
בני האדם (נואה ואלנה), הרובוטריקים בראשות אופטימוס פריים והמקסימלים ברשות אופטימוס פרימל, מחליטים להתאחד "עד שכולם הם אחד" וביחד לסכל את תוכניתם הזדונית של יוניקרון וסקורג'.
אופטימוס פרימל מסביר שבשער יש קוד סודי שיכול לנטרל אותו, ואלנה אומרת שהיא מצאה אותו במחקרה הארכאולוגי.
הם מגבשים תוכנית שבה נואה ואלנה יסתננו מתחת לבקרי השער ויכניסו את הקוד, בעוד שהרובוטריקים והמקסימלים יסיחו את דעתם של סקורג' והטרורניקים.
לקרב מצטרף גם באמבלבי, אחרי שפרץ אנרגיה מפתיחת השער החזיר אותו לחיים.
הרובוטריקים והמקסימלים נלחמים בצבא הטרורניקים אך סקורג' נשאר לשמור על הבקרים, מיראז' מנסה להסיח את דעתו אך מובס בקלות.
נואה מנסה לעזור למיראז' אך נפצע וסקורג' מנסה לחסל אותו.
מיראז' מגן על נואה ונפצע אנושות.
כריס, אחיו הקטן של נואה, מעודד אותו באמצעות מכשיר קשר ונואה משתלט על גופו של מיראז' שהופך לחליפת קרב משוריינת שבאמצעותה נואה נלחם בסקורג'.
לקרב מצטרף גם אופטימוס פריים שמצליח להשמיד את סקורג', אך במהלך הלחימה הבקרים נהרסים ואלנה לא יכולה להכניס את הקוד.
אופטימום פריים מבין שכדי להציל את כדור הארץ מיוניקרון עליו להשמיד את המפתח.
הוא מחליט להקריב את עצמו ומשמיד את המפתח.
נואה ואופטימוס פריימל מחלצים אותו ובורחים לפני שהשער משמיד את עצמו ואת הטרורניקים.
באפילוג, אופטימוס פריים ואופטימוס פריימל מחליטים לכרות ברית עם בני האדם, לאמץ את כדור הארץ כביתם החדש ולהגן עליו ביחד.
הארכאולוגית אלנה זוכה להכרה עולמית בתחומה בעקבות גילוי מקדש עתיק וקטקומבות בפרו.
נואה ניגש לראיון עבודה שמתגלה כהזמנה מטעם ארגון ממשלתי סודי שתפקידו להגן על העולם, והמראיין מבטיח לממן לאחיו טיפולים רפואיים על ידי מיטב הרופאים.
בכרטיס הביקור נחשף ששם הארגון הוא G.I.
בסצנה שלאחר הכתוביות, נואה מתקן את מיראז' ומציג אותו לחברו ריק.
נואה דיאז (אנתוני ראמוס) – הגיבור הראשי של הסרט, מומחה לאלקטרוניקה צבאית לשעבר שחי עם משפחתו בברוקלין ומנסה לתמוך בהם.
אלנה (דומיניק פישבק) – חוקרת ממצאים ארכאולוגיים במוזיאון שהבוסית שלה ממשיכה לקחת קרדיט על עבודתה
כריס דיאז (דין סקוט ואסקס) – אחיו הקטן של נואה שסובל מאנמיה חרמשית ונוסך בנואה מוטיבציה.
לונה לורן ולז - אמו של נואה.
ריק (טוב נוויגווה) – חברו המפוקפק של נואה, שגורר אותו לגניבת רכב שמתגלה כרובוטריק.
אופטימוס פריים (פיטר קאלן) – מנהיג פלג הרובוטריקים שהופך למשאית סמי-טריילר מדגם Freightliner FLA משנת 1987.
באמבלבי – גשש סיור של פלג הרובוטריקים שהופך לשברולט קמארו מהדור השני משנות ה-70 עם הרחבות לנהיגה בכל שטח.
מיראז' (פיט דייווידסון) – מרגל מפלג הרובוטריקים שהופך ל כחולה-כסופה.
מתיידד עם נואה ושומר עליו.
(ליזה קושי) – חיילת קומנדו מפלג הרובוטריקים שהופכת לאופנוע דוקאטי 916 אדום-לבן.
ווילג'ק (כריסטו פרננדס) – מדען ומכונאי מפלג הרובוטריקים שהופך לאוטובוס פאנל של פולקסווגן סוג 2 בצבע חום ולבן משנות ה-70 של פולקסווגן
סטרטוספיר (ג'ון דימאג'יו) – חייל אוויר מפלג הרובוטריקים שהופך למטוס מטען.
אופטימוס פריימל (רון פרלמן) – מנהיג המקסימלים שהופך לגורילה
איירייזור (מישל יאו) – מקסימלית שהופכת לבז נודד
צ'יטור (טונגאי צ'יריסה) – טירון מקסימלי שהופך לברדלס.
ריינוקס (דייוויד סובולוב) – מומחה טכנולוגי שהופך לקרנף
סקורג' (פיטר דינקלג') – מנהיג הטרורקונים וצייד ראשים, שהופך למשאית סמי-טריילר שחורה מדגם Peterbilt 359
באטלטראפ (דייווד סובולוב) – טרורקון שהופך למשאית גרר כתומה משנות ה-80 של GMC TopKick C7000
נייטבירד (מקיילה ג'יי רודריגז) – טרורקונית שהופכת ל-Nissan Skyline GT-R R33
בפברואר 2022, הוכרז כי הסרט יהיה החלק הראשון משלושה פרויקטים עתידיים חדשים של הזיכיון "רובוטריקים".
רובוטריקים: ניצוץ כדור הארץ היא סדרת טלוויזיה אמריקאית בהנפשה ממוחשבת המבוססת על קו הצעצועים "רובוטריקים" מאת הסברו ו-Takara Tomy ופותחה על ידי דייל מלינובסקי, Ant Ward וניקול Dubuc עבור שירות הסטרימינג פרמאונט+ וערוץ הכבלים ניקלודיאון.